**Јавна установа Музеји и галерије Никшић**

**ИЗВЈЕШТАЈ О РАДУ И ФИНАНСИЈСКОМ ПОСЛОВАЊУ**

**ЈАВНЕ УСТАНОВЕ МУЗЕЈИ И ГАЛЕРИЈЕ НИКШИЋ**

**ЗА 2021. ГОДИНУ**

***Никшић, фебруар 2022. године***

На основу члана 21 став 1, тачка 7 Статута Јавне установе Музеји и галерије Никшић, на који је Скупштина Општине дала сагласност рјешењем бр. 01-030-74 од 27. 04. 2016. године, директор Јавне установе Музеји и галерије Никшић,дана 16.02.2022. године Савјету установе подноси:

**ИЗВЈЕШТАЈ О РАДУ ЗА 2021. ГОДИНУ**

Јавна установа Музеји и галерије Никшић основана је Одлуком о оснивању Јавне установе Музеји и галерије Никшић (Службени лист Црне Горе – Општински прописи бр. 36/215) и у музејској дјелатности обавља послове од јавног интереса на начин и под условима утврђеним законом, Статутом и поменутом Одлуком.

Дјелатност установе се обавља у оквиру четири организационе јединице:

1. Завичајни музеј
2. Галерије „Никола I“ и „Илија Шобајић“
3. Стари град – Андерва
4. Служба за заједничке послове

Дјелокруг рада организационих јединица утврђен је Правилником о унутрашњој организацији и систематизацији радних мјеста.

Као што је било и предвиђено Програмом рада за 2021. годину, сви пројекти су били планирани и прилагођени ванредним условима због ограничења у раду изазваних пандемијој корона вируса, као и због трајања конзерваторско-рестаураторских радова на згради Дворца краља Николе, у којој је смјештена наша установа. Планирани су и реализовани пројекти за чију реализацију није било нужно коришћење галеријских и музејског простора. С обзиром на то да су, због радова, наши експонати заштићени и смјештени у депоима, то нашa излагачка дјелатност у другим мјестима, такође није била могућа.

**Остварене активности ЈУ Музеји и галерије по мјесецима за 2021. годину:**

**Фебруар, 2021.**

***Седамдесет година црногорске кинематографије***

У фоајеу Никшићког позоришта изложба фотографија „Седамдесет година црногорске кинематографије”, аутора Момира Матовића на 24 паноа са преко 250 фотографија.

Мотив да се реализује један овакав концепт изложбе је 70 година од филмских почетака у Црној Гори, а који обухвата многе сегменте из ове културолошке баштине: фотографије из личних архива некадашњих црногорских филмских радника, филмске проспекте и плакате из тих времена, фестивалске награде, некадашње и садашње кино дворане, област црногорског киноаматеризма и овдашњу дјелатност организоване црногорске кинематографије.

Изложбу је организовала ЈУ Музеји и галерије, у сарадњи са ЈУ Никшићко позориште, а уз подршку Министарства културе Црне Горе, Црногорске кинотеке и Филмског центра Црне Горе.

**Март, 2021**

1.март

***Музеј у коферу***

У сарадњи са Предшколском јавном установом Драган Ковачевић из Никшића реализован је пројекат „Музеј у коферу“. Пројекат је замишљен као први сусрет наших најмлађих суграђана са Музејом и култрурном баштином Никшића. На занимљив и веома забаван начин, обилазећи све васпитне јединице ЈПУ „Драган Ковачевић“ Марина Кораћ (историчар кустос), Ива Станишић (музејски педагог) и Светлана Радовић (аниматор културних активности) су на примјеру макете старе црногорске планинске куће дјеци приближили улогу и значај музеја као чувара прошлости и тако код њих покренули процес учења и вредновања. Завршна радионица је одржана 25. маја у тросатном програму ВЈ „Косовка дјевојка“

6. март

***Обојимо свијет***

На платоу Дома револуције 6. марта 2021. године је отворена изложба радова дјеце – учесника ликовног конкурса ЈУ Музеји и галерије Никшић. Пројекат су организовали кустоси Оливера Ераковић и Милосав Милатовић.

Изложба Обојимо свијет је организована, у сусрету Међународном дану боја, који се први пут обиљежавао у Црној Гори. Обухватао је 1 260 радова - дјеце предшколског и школског узраста до 15 година из свих градова Црне Горе и из Хрватске и Србије.

Интересантни концепти, свјеже идеје и радост стварања, све то посложено на пет паноа, до 6. априла налазило се на платоу Дома револуције. Дјеца су сплетом боја и линија показала природу, емпатију, карактер и указала на нешто другачије и неочекивано у сагледавању свијета око себе.

Пројекат је организован у сарадњи са Хрватском удругом за боје. Циљ изложбе је подстицање дјечијег стваралаштва. Велики одзив је показао насушну потребу дјеце за умјетничким изражавањем, што би негдје требало да буде путоказ у ликовној педагогији.

Прва Међународна изложба дјечијег стваралаштва „Обојимо свијет“ организована је са циљем да дјеца разумију, наслуте и сама открију лични простор, простор човјека, духовности и радости.

19.03.2021 - 21.03.2021 Технички музеј Никола Тесла, Загреб

***Изложба Обојимо свијет***

Хрватска удруга за боје, HUBO (Croatian Colour Society, CroCoS), у сарадњи са Свеучилиштем у Загребу Текстилно – технолошким факултетом, Графичким факултетом, Архитектонским факултетом и Академијом ликовних умјетности је 2021. године по 8. пут, аудио-визуалном мултимедијском изложбом „Боја у виртуалном окрућењу“ обиљежила Међународни дан боја МДБ 2021. (International Colour Day). У сарадњи са ЈУ Музеји и галерије Никшић, у оквиру поменуте изложбе, организована је и изложба дјечјих радова „Обојимо свијет“ на којој су изложени изабрани радови ученика из основних школа из Црне Горе, као и радови ученика основних школа Јулије Кловић и Изидора Кршњави из Загреба.

Изложба је постављена у Техничком музеју Никола Тесла у Загребу и трајала је од 19. до 21. марта 2021. године.

**Април 2021.**

***САД и Црна Гора – Мисија Црвеног крста САД у Црној Гори***

9-18. април

Изложба фотографија „Црна Гора и САД“ 1919-1922. Црвени крст САД и Црвени крст Црне Горе, изложба на паноима на Тргу у центру града.

**Мај 2021.**

18. Мај

***Дворац љепши од двора***

Поводом Међународног дана музеја постављена је на платоу Дома револуције у Никшићу изложба „Дворац љепши од двора“, посвећена 121-ој годишњици изградње Дворца књаза Николе. Четрдесетогодишњицу владавине књаз је у Никшићу обиљежио значајним грађевинским подухватима, па те 1900. године једно крај другог настају Дворац и Саборна црква. Изложба се састоји од десет фотографија са легендама, међу којим су неке први пут изложене. Промјене изгледа и намјена Дворца током протеклих деценија изложба приказује као три живота овог здања. Први дочарава његову улогу дворца, од планирања локације, самог процеса изградње, па до свечаног отварања и боравка књаза и чланова његове породице у дворским одајама, други говори о њему као о школској згради, прије свега Гимназији, а трећи и најмлађи о његовој функцији сједишта локалних установа културе. Комбинација одговарајућих фотографија и пратећих информативних садржаја чини складну цјелину, пријемчиву свим узрастима и нивоима образовања. Изложба је медијски пропраћена и добро посјећена, а трајала је од 18. 05. до 1. 09. 2021. године.

28. мај Atrio Concept Подгорица; радионица и изложба „***Све боје Црне Горе“***

У простору Atrio Conceptа отворена је изложба са претходних радионица „Све боје Црне Горе“ Истовремено је приказан и филм који је снимљен током одвијања радионице у Шавнику 2019. године. Посјетиоци су били и у прилици да се упознају са техником сувог филцања вуне у оквиру радионице која је била организована том приликом.

**Јун 2020.**

29. јун -3 јул Радионица „***Све боје Црне Горе“*** – Петровићи

Радионица је организована у селу Петровићи (Бањани) у чијој близини се налази праисторијски локалитет Црвена Стијена. Замишљена је као повезивање праисторије (појава овце у неолиту) и савременог умјетничког стваралаштва у вуни. Учесници су били студенти и професори са академија из Београда и Требиња, кустоси Музеја у Требињу и умјетници из Бугарске и Црне Горе.

30. јун Музеј Херцеговине Требиње

Изложба радова насталих у току колоније „Све боје Црне Горе“ као резултат сарадње Музеја Никшић и Музеја Херцеговина из Требиња

**Јул, 2021.**

10. јул Музеј Битка на Неретви Јабланица

Изложба радова у вуни са претходних радионица „Све боје Црне Горе“ у оквиру пројекта „Занимљиви музеји“ као резултат сарадње организације „Link“ из Мостара и Музеја Никшић уз финансијску подршку ЕУ.

**Август, 2021.**

***Битка на Неретви***

24. август Хумана прича о хуманој бици, у фоајеу Никшићког позоришта организована изложба и пројекција филма **„Битка на Неретви**“, југословенски партизански филм из 1969. године, снимљен у међународној копродукцији са Италијом и Западном Њемачком. Био је номинован за Оскара у категорији за најбољи страни филм. Енглеска верзија филма садржи изузетну музику композитора Бернарда Хермана. Један од оригиналних постера за енглеску верзију филма направио је Пабло Пикасо.

Пројекат у оквиру културне размјене „Занимљиви музеји“ са Музејом Битка на Неретви Јабланица.

***Црвена Стијена***

Током јула и августа, као стручни сарадник археолог Срђан Делић учествовао је приликом археолошких ископавања Црвене Стијене. Носиоци пројекта истраживања били су Универзитет у Минесоти и Народни музеј ЦГ.

**Септембар, 2021.**

***Шобајићи – портрет једне породице***

У оквиру Септембарских дана културе на паноима испред хотела Оногошта, отворена изложба „Шобајићи – портрет једне породице“***.*** Професори из средњих и основних школа из нашег града, током септемба и октобра организовано су доводили ученике, са којима су кустоси наше Установе (Милосав Милатовић и Бојан Новаковић) разговарали, упознавши их са радом и значајем који је ова породица остварила у културно-умјетничком развоју наше општине. Тиме је, доласком циљне публике, створена флексибилна ситуација учења, претварања посјете у доживљај, на чему у свом едукативном раду наш Музеј инсистира.

***Ископавање Врбичке пећине***

У сарадњи са италијанским универзитетом Сапијенца (La Sapienza) и Центром за конзервацију и археологију ЦГ, учествовали у ископавању пећине током септембра и октобра 2021, године. Материјал са ископавања депонован је у ЈУ Музеји и галерије Никшић. Његова обрада и публикације тек предстоји. Срђан Делић учествовао као замјеник руководиоца истраживања.

**Октобар 2021.**

***Краљ Никола I творац модерне Црне Горе,*** тродневни програм поводом 180 година од рођења и 100 година од упокојења Краља Николе I:

15. октобар

Промоција књиге ***Краљ Никола цар јунака*** Душана Бабца, о књизи говорили Душан Бабац (аутор) и публициста Јован Маркуш. Гуслар Максим Војводић извео неколико пјесама краља Николе.

Илустрована монографија Краљ Никола цар јунака дјело је мр Душана Бабца, који се истрајно и зналачки бави историјским темама. Његова је мисија, како сам каже да „прича историјске приче“. У овој монографији (са око 240 фотографија – свједочанстава и докумената), сажимајући богату историјску грађу, аутор мирно и промишљено, кроз петнаест поглавља, пред данашњег читаоца, хронолошки – од рођења до смрти, износи причу о посљедњем црногорском суверену краљу Николи I Петровићу Његошу. При томе, више наводећи изворе и цитирајући ријечи свога јунака, него што сам коментарише и анализира, аутор избјегава свако убјеђивање и дневно-политичка тумачења, пуштајући чињенице да говоре саме за себе. Такав приступ овој књизи даје и посебну тежину.

16. октобар

***Писана ријеч Краља Николе***, говорили протојереј Миодраг Тодоровић, професор филозофије, др Васиљ Јововић и др Јелица Стојановић. Између говорника рецитовање пјесама Краља Николе, читање одломака из Балканске царице и Деспе.

Као и сви чланови династије Петровић – Његош који су се поред државничког и политичког посла бавили и књижевним радом, то је чинио и краљ Никола. На његово писање највише је утицало породично насљеђе: пјеснички рад династије Петровића и уз то, свакако, и витешки дух народне поезије којим је био надахнут живот и карактер свих Црногораца. Будући да се краљ Никола свом народу наметнуо као апсолутни господар, учитељ и пјесник, то је сав свој књижевни рад подредио својој политици. „Оно што би други владар исказао у наредбама и законима, то је наш књаз –пјесник исказивао у пјесми“, писали су његови савременици. Поред лирских и епских пјесма, спјевова и драма које је писао у стиху, таленат прозног писца краљ Никола је показао у својим писмима, мемоарској прози, дужој приповијеци „Деспа“. Упамћено је да је, у изгнанству, написао и један роман, који је нажалост, до данас остао непознат.

17. октобар, у сали Никшићког позоришта: Свечана академија ***На бијелу Оногошту застава се моја вије,*** у режији мр Горана Бјелановића.

Приликом ослобађања Никшића од Турака, четрдесет седам дана су црногорски и херцеговачки јунаци, под вођством књаза Николе, нападали и опсједали град; четрдесет осмог дана (27. августа 1877), послије сунчевог огранка, изашао је турски војни заповиједник са својом пратњом да се лично преда књазу. Један црногорски барјактар, који је био најближи градским зидинама, не чекајући да се изврше све формалности предаје, утрчао је кроз притворена врата, за моменат се попео на градске зидине и забо војну заставу - крсташ барјак, уз силне покличе војника. Књаз, који је у тај мах, на коњу обилазио око утврђења, када је угледао поперену своју заставу, извадио је књижицу из џепа, откинуо листић из ње и на њему побједоносно и надахнуто написао стихове кратке пјесме На бијелу Оногошту застава се моја вије... Симболични стихови узети су за мото Свечане академије, у режији мр Горана Бјелановића, којом се кроз игру, пјесму, глуму и умјетничко казивање обиљежила велика годишњица, вијек од упокојења краља Николе. У академији су учествовали: Ивана Жигон, Драгиша Симовић, Хор Свети Великомученик Станко – диригент Ленка Дурутовић, Александра Војводић – Јововић, Бранка Зечевић, Максим Војводић, Велизар – Вејо Касалица, Милица Бакрач, Нела Терзић, Предраг – Пеђа Вукојевић и Горан Бјелановић.

**Новембар 2021.**

Обиљежавање ***200 година од рођења јунака Стојана Ковачевића***, заједно са

општином Гацко.

6. новембар

Округли сто: **Стојан Ковачевић бранич свога рода,** говоре др Васиљ Јововић, Марко Ковачевић (градоначелникНикшића), др Огњен Милинковић (градоначелник Гацка) и Алексије Гргур.

Хајдучки харамбаша и јунак Стојан Ковачевић рођен је у селу Срђевићи код Гацка 1821, а умро је у дубокој старости у Никшићу 1911. године. Прославио се небројеним подвизима у сукобу са херцеговачким Турцима. Вријеме његовог хајдуковања и великих борби и подвига у народу је познато као „Стојанов вакат“. Учествовао је у свим херцеговачким ратовима од 1852. г. до 1882. г. Један је од најуспјешнијих вођа у устанку 1882. г. против аустроугарске окупације БиХ. Истицао се необичном храброшћу, смјелошћу и умјешним командовањем. По жељи краља Николе, највећи црногорски јунак Новак Рамов Јововић и највећи херцеговачки јунак Стојан Ковачевић издигнути су и сахрањени са двије стране на улазу у Саборни храм Светог Василија у Никшићу, који је и подигнут као завјетна црква погинулим за слободу црногорским и херцеговачким борцима. Ова два јунака, попут анђела чувара, ту стоје као вјечна стража над краљевом красном задужбином и над овим слободарским градом.

***Велико и славно име Његош***

Од када се као духовни и свјетовни владар, на цетињском трону, појавио послије владавине свога умнога стрица Светога Петра Цетињског, као млади владика, владар и национални пјесник, Петар Други Петровић Његош изазвао је, а и данас још више изазива, дивљење и величање на једној страни, али и порицање, негирање и оспоравање на другој. Двије хиљаде тринаесте године смо прославили двјестоту годишњицу пјесниковог рођења, а ове године (2021) навршава се сто седамдесет година од његове смрти. Његош се упокојио 19. октобра 1851. године, на исти дан када је двадесет и једну годину прије тога датума преузео власт. Овај дуги временски период у животу и култури нашега народа, послије Његоша, донио је нова искушења, историјско-политичка помјерања и рјешења која нијесу увијек одговарала нашем народу, али у лику и дјелу свога највећег сународника и мислиоца, као у неком сабирном сочиву и огледалу свог националног бића, као народ и као појединци, увијек смо могли да провјеримо свој став, однос и мјеру у понашању према себи и према свијету који нас окружује. И ова годишњица треба да нам послужи да се сјетимо великог пјесника и да се вратимо читању и разумијевању његовог дјела.

12. новембар, Градска кућа 19 часова

***Његошево пјесничко дјело или „искра бесмртнога огња“,*** разговор о Његошевој поезији, говорили др Радоје Фемић и уводни дио Марина Кораћ, историчар кустос.

13. новембар, Градска кућа 19 часова

***Петар Други Петровић Његош наш културни образац***, говорили протојереј –ставрофор др Дарко Ђого и политиколог Александар Ћуковић

14. новембар, Градска кућа 19 часова

***Његошева идеја нације***

Предавање др Душко Бабић, управник СКЗ, уводни дио Весна Тодоровић, директор Музеја

15. новембар, Хол Никшићког позоришта 12 часова

Отварање изложбе ученика Никшићке гимназије „***Горски вијенац“ – мој умјетнички доживљај.*** Др Душко Бабић говорио о Горском вијенцу и отворио изложбу.

***Музеј у коферу***

Током октобра и новембра настављен пројекат ***Музеј у коферу***, у сарадњи са предшколским васпитно-образовним установама у Никшићу (ангажоване: Марина Кораћ – кустос историчар, Ива Станишић – Музејски педагог и Светлана Радовић – аниматор културних активности)

**Децембар**

***Марко Миљанов, 120 година од смрти***

16. децембар, Градска кућа 19 часова

***Марко Миљанов – етика чојства и јунаштва***, говорили др Драго Перовић,

Немања Вуковић (предсједник Скупштине Општине Никшић) и др Душан Крцуновић, модератор: Маргита Бећировић - Вулановић

17. децембар, Градска кућа 19 часова

***Књижевно дјело Марка Миљанова***, учествовали студенти са Филолошког и

Филозофског факултета у Никшићу

Током 2021. године ***настављен је рад на започетим пројектима***:

***INEAL пројекат*** (Integrating Neanderthal Legacy) у оквиру COST акције (European Cooperation in Science and Tehnology), финансиране из буџета ЕУ. У пројекат је укључено преко педесет професора, научника и стручњака из области: археологије, генетике, музеологије и бројних других научних дисциплина. Примарни задатак пројекта јесте истраживање и међусобно упоређивање података између европских и појединих блискоисточних земаља (простор који су неандерталци настањивали), као и усклађивање сазнања и презентација неандерталаца у оквиру шире географске јединице. Резултати истраживања објављују се путем часописа и на свјетском скупу археолога, који ће се ове године одржати у Будимпешти. Заједно са замјеником, Николом Боровинићем, носилац пројекта за Црну Гору је кустос археолог из наше установе Срђан Делић.

- У оквиру IPA програма, настављено је са радом и на ***Amuseuming projektu*** (Amusing Museums) међународне сарадње. Заједно са проф. Селмом Ризвић (Универзитет у Сарајеву) и њеним студентима, као стручни консултант у склопу пројекта Срђан Делић је развио апликацију о Црвеној стијени. Представљање ове апликације било је 20. маја 2021. године у просторијама Технополиса уз присуство новинара и ученика два одељења никшићке Гимназије. У склопу практичне наставе, ученици су заједно са професорима историје оцјењивали апликацију и давали своје савјете у циљу њеног побољшања. Amuseuming пројекат завршен је у децембру 2021. године, такође у просторијама Технополиса, пригодном прославом и презентацијом за новинаре.

Срђан Делић је и активни члан Музејског друштва ЦГ у коме је изабран за уредника Гласника друштва и тренутно ради на припреми првог броја. Од стране ЦАНУ, као један од аутора Археолошког лексикона, задужен је за писање чланака о локалитетима и археолошким налазима са територије никшићке општине. До сада је написао два текста. Један је везан за утврђење Норин, а други за бронзану сјекиру из сталне музејске поставке.

**Друштвене мреже и интернет презентација**

ЈУ Музеји и галерије Никшић свој рад презентује на следећим друштвеним мрежама: Фејсбук, Инстаграм и ЈуТјуб. За интернет презентацију задужен је аниматор културних дјелатности Миодраг Раичевић.

Такође, обавјештења о нашим догађајима, редовно шаљемо на нашу имејл листу, на преко 900 имејл адреса.

На нашој Фејсбук страници, за 2021.годину, поставили смо 81. објаву.

Укупан број прегледа је 34088.

Укупан број пратилаца 878.

Укупан број објављених фотографија је 188.

У склопу 81. објаве на Фејсбуку је 20 видеа.

На нашој Инстаграм страници, за 2021.годину, поставили смо 58 објава.

Укупан број прегледа је 12869.

Укупан број пратилаца 920.

Укупан број објављених фотографија је 112.

У склопу 58 објава на Инстаграму је 18 видеа.

На нашем ЈуТјуб каналу, за 2021.годину, поставили смо 23 видео објаве.

Укупан број прегледа видео објава везаних за наше догађаје из 2021.године је 672.

На све три друштвене мреже, за 2021. годину, укупан број објава је 162.

Укупан број прегледа на све три друштвене мреже је 47629.

Укупан број пратилаца је 1798.

Укупан број фотографија је 300.

Укупан број видеа је 64.

**Рад Савјета ЈУ Музеји и галерије**

Савјет ЈУ Музеји и галерије Никшић је у период од јануара до краја јула 2021. године одржао двије сједнице и радио у сљедећем саставу:

Ранко Николић- предсједник Савјета и чланови: Ненад Перошевић, Марија Ненезић, Милован Радуловић и Анђа Мемедовић Вукајловић.

-Савјет ЈУ Музеји и галерије Никшић одржао је у августу једну сједницу у сљедећем саставу: Илија Булајић- предсједник Савјета и чланови Савјета: Сања Антовић, Маргита Бећировић Вулановић, Радован Чоловић, Анђа Мемедовић Вукајловић.

Након подношења оставке предсједника Савјета Илије Булајића и члана Сање Антовић, за предсједника Савјета је именована Миланка Оташевић Ђурђевац а за новог члана Савјета Окица Караџић, па је Савјет у новом саставу, у посљедњем тромјесечју 2021. године одржао четири сједнице.

На сједницама су усвојени записници са претходних сједница и донесени су и усвојени:

• Дата је сагласност на План јавних набавки за 2021. годину;

• Одлука о разрјешењу в.д. директора ЈУ Музеји и галерије Никшић

• Одлука о именовању новог в. д. директора ЈУ Музеји и галерије Никшић

• Одлука о расписивању јавног конкурса за избор директора

• Одлука о усвајању Програма рада ЈУ Музеји и галерије Никшић за 2022. годину

• Одлука о избору директора ЈУ Музеји и галерије Никшић

• Дата сагласност на План јавних набавки за 2022. годину

**Извјештај о финансијском пословању за 2021. годину**

|  |  |  |
| --- | --- | --- |
| Редни  број | Опис | Извршење за период од  01.01.до 31.12.2021.г. |
| 1 | 2 | 3 |
| I. | Примици | **493.621,44** |
| 1.1 | Општи приходи – Општина Никшић | **478.776,43** |
| 1.2 | Намјенски приходи(програмске активности) – Општина Никшић | **6.574,71** |
| 1.3 | Сопствени приходи | **2.673,56** |
| 1.4 | ЗЗЦГ- Фонд за професионалну рехабилитацију | **5.596,74** |
|  | УКУПНИ ПРИМИЦИ (1.1+1.2+1.3+1.4) | **493.621,44** |
| II. | ИЗДАЦИ |  |
| 2.1 | Бруто зараде и доприноси на терет послодавца  - бруто зараде и доприноси на терет послодавца  - обавеза по Уговору о репрограму пореског дуга | **453.969,64**  410.158,30  43.811,34 |
| 2.3 | Остала лична примања  - остале накнаде – помоћи запосленим  - накнаде за чланове Савјета Музеја | **20.728,06**  16.566,51  4.161,55 |
| 2.4 | Расходи за материјал и услуге  -материјал,канцеларијски материјал и ситан инвентар  -одвоз и депоновање комуналног отпада и утрошена вода  -расходи за одржавање хигијене и дератизације  -расходи за утрошену електричну енергију  -расходи за гориво  -расходи телефонских услуга и отпреме поште  -расходи за банкарске услуге  -расходи за ауторске хонораре и уговоре о дјелу у бруто износу  -конзервација музејских предмета  -дио трошкова радионице„Све боје Црне Горе“(исхрана учесника)  -услуге мониторинга  -расходи за стручне услуге и чланарине  -услуге штампе, медијске  -услуге фотокопирања  -расходи осигурања лица  -текуће одржавање грађевинских објеката и опреме  -трошкови авио услуга  -троскови хотелског смјештаја  -дневнице и путни трошкови за службена путовања  -репрезентација  -регистрација возила  -остале непроизводне услуге | **29.262,31**  1.657,31  1.754,04  414,15  1.625,13  1.355,72  1.351,23  832,33  9.184,72  2.000,00  1.153,17  726,00  222,99  3.138,13  210,65  1.046,00  960,46  289,00  146,60  620,11  197,14  350,09  27,34 |
| 2.5 | Остали издаци – таксе | **15,00** |
| II | УКУПНИ ИЗДАЦИ (2.1+2.2+2.3+2.4+2.5+2.6) | **503.975,01** |
| III | Повећање/смањење готовине(I-ИИ) | **-10.353,67** |
| IV | Готовина на почетку периода | **26.990,72** |
| V | Готовина на крају периода(III-IV) | **16.637,15** |

ИЗВЈЕШТАЈ О НЕИЗМИРЕНИМ ОБАВЕЗАМА

|  |  |  |
| --- | --- | --- |
| Редни  број | Опис | Стање обавеза на крају извјештајног периода на  дан 31.12.2021.г. |
| 1 | 2 | 3 |
| 1. | **Обавезе за текуће издатке** (1.1+1.2+1.3) | **48.868,99** |
| 1.1 | Обавезе за бруто зараде и доприносе на терет послодавца  (децембар 2021) | 34.737,55 |
| 1.2 | Обавезе за остала лична примања(порез на помоћ) | 737,88 |
| 1.3 | Обавезе за остале текуће издатке (добављачи) | 13.393,56 |
|  | **Стање обавеза на дан 31.12.2021.године** | **48.868,99** |

Број запослених на дан 31.12.2021.године је четрдесет пет (45).

Напомена I: Неизмирене обавезе по основу пореза и доприноса на зараде запослених које је преузела Општина Никшић за период 2009-2014.година, на дан 31.12.2021. године износе 645.221,75 еура . У 2021.години Општина Никшић је уплатила по основу репрограмираних планираних ануитета 43.811,34 еура.

Напомена II: У оквиру обавеза за остале текуће издатке је обавеза према ЈУ Центар за конзервацију и археологију Црне Горе Цетиње у износу од 13.000,00 еура, за коју су уплаћена средства Министарства културе и сходно динамици извођења конзерваторских мјера на јужној кули културног добра „Градски бедеми – остаци Оногошта“по Уговору број 05-2518 од 29.12.2017.године затвара се обавеза и врши плаћање исте.

**Закључак:**

ЈУ Музеји и галерије Никшић у потпуности је рализовала програм рада у 2021. години, послујући у складу са Законом о музејској дјелатности, Законом о заштити културних добара, Законом о култури и подзаконским актима, водећи рачуна о остваривању јавног интереса и развоју културе у складу са програмом развоја културе у Општини. При томе, имајући изванредну сарадњу са Општином и Секретаријатом за културу, као и другим градским установама културе, могли смо да превазиђемо тешке услове у којима наша установа тренутно ради и да граду понудимо богат и занимљив програм.Они су нам, на неки начин, омогућили и помогли да излазећи из старих витрина изађемо и из старог начина размишљања, полазећи у сусрет публици и посјетиоцима, чије су културне потребе и интересовања коначни смисао и постојања музеја.

**Број: 01-82/2 ДИРЕКТОР**

**Никшић, 16.02.2022. године Весна Тодоровић, с.р.**